Ved å måle dette forholdet kan man få en indikasjon på om det forbrennes mest fett eller mest karbohydrat ved en gitt belastning. R-verdien er omtrent 0,8 til 0,85 i hvile ved normal diett. Det forbrennes hovedsakelig fett på nivåer 0,7 til 0,85, med en 100% fettforbrenning på 0,7. En slik verdi vil derimot aldri være mulig, da det alltid vil være et lite innslag av karbohydratforbrenning. Når verdien når ca 0,85 har forbrenningen gått over til å hovedsakelig være karbohydrater, og fra 1,00 og oppover foregår forbrenningen nesten 100% fra karbohydrater. I forbrenningen inngår også en liten mengde protein, men denne er så liten at det ikke er særlig relevant.